13. Januar
Dr 13. Jänner isch dr 13. Dag vum Gregorianische Kalender, dodermit blybe no 352 (in Schaltjohr 353) Däg bis zum Änd vum Johr.

Fyrtig 
Tradizionell wörd a däm Tag im Usserooder Henderland de Alt Silvester gfyred, wo amel d Silvesterchläus underwägs send.

Was isch bassiert? 

 1408: Dr Bund ob dem See unter dr Fierig vu Appezell erlydet in dr Schlacht bi Bregaz e Niderlag gege s Ritterheer Sankt Jörgenschild. D Appezellerchrieg bschränke sich in dr Folg wider uf dr Konflikt zwische Appezell un dr Firschtabtei St. Galle.
 1841: D Ufhebig vu allne Chleschter im Schwyzer Kanton Aargau fiert zum Aargauer Chloschterstryt.
 1898: Dr franzesisch Autor Émile Zola publiziert syy uffige Brief J’accuse…! (Ich chlag aa…!) zue dr Dreyfus-Affäre an dr franzesisch Staatsbresidänt. Dr Artikel fiert zue dr Widerufnahm vum Verfahre gege dr Alfred Dreyfus un amänd zue däm syre Rehabilitation.
 1935: In dr Saarabstimmung entschaide sich 90,7 Brozänt vu dr Dailnämmer fir d Wideryygliiderig vum Saarland in s Dytsch Rych. Vor dr Abstimmig wird wahrschyns zem erschte Mol dr „Haim ins Rych“ brucht.
 1942: Z Frankfurt am Main wird d Oper Columbus vum Werner Egk urufgfiert.
 1980: Uf dr Bundesversammlig z Charlsrue wird vu linke un ökologische Gruppe di dytsch Bundesbartei Di Griene grindet.
 1991: Dr Lothar Späth (CDU), syt 1978 Minischterbresidänt vu Bade-Wirttebärg, verchindet im Zug vu dr Traumschiff-Affäre syy Ruckdritt.
 2012: Dr Schwyzer Radiosänder Energy Basel goht uf Sändig.

Uf d Wält chuu 
 1885: Anna Vock, Schwyzer Aktivischti vu dr erschte Lesbebewegig
 1938: Cabu, franzesische Cartoonischt un Karikaturischt
 1976: Mélanie Chappuis, Schwyzer Autori
 1986: Josefine Preuß, dytschi Schauspiileri

Gstorbe 
 888: Karl III. dr Dick, fränkische Chenig un remische Chaiser
 1870: Emanuel Friedrich von Fischer, Schwyzer Bolitiker
 1871: Samuel Preiswerk, e reformierte Baasler Theoloog, Pfarrer und Kiirchelieddichder
 1879: Jakob Dubs, Schwyzer Bolitiker un Bundesrot
 1941: James Joyce, irische Schriftsteller
 1978: Tresl Gruber, ladynischi Künschtlerin und Autoorin
 2009: Mario Fitterer, dytsche Dichter un Essayischt
 2020: Hermann Heidegger, dytsche Hischtoriker

Weblink 

0113